અમદાવાદ: હજુ ગયા વર્ષે જ પૂર્વ અમદાવાદમાં આવેલી એક પોશ સોસાયટીમાં નવરાત્રિ વખતે આરતીનો ચઢાવો દસ હજાર રુપિયાથી ઓછો થતો જ નહોતો. પાછળના દિવસોમાં તો ચઢાવો બમણો, અને આઠમની આરતીએ ત્રણ ગણો થઈ જતો. પ્રસાદમાં પણ કાજુકતરી, ડ્રાય ફ્રુટ્સ, ખાસ બનાવડાવેલી મીઠાઈની બોલબાલા રહેતી. દર નવરાત્રિએ પાર્ટી બોલાવવામાં આવતી, અને લોકો મોડી રાત સુધી જલસો કરતા. જોકે, આ વખતે પરિસ્થિતિ બદલાઈ ગઈ છે. ગયા વર્ષે જાહેર કરાયેલી નોટબંધી, અને આ વર્ષના જીએસટીએ વેપાર-ધંધાને સાવ ઠપ્પ કરી દીધા છે, જેની સીધી અસર નવરાત્રિમાં અને દિવાળીની ખરીદીમાં દેખાઈ રહી છે.